ÚRAD VLÁDY SLOVENSKEJ REPUBLIKY
                 Sekcia vládnej legislatívy

                                                                                                      Na rokovanie vlády SR
                                                                                                      dňa 27. októbra 2004
                                                                                                      K materiálu č. 21063/2004
                                                                                                      K bodu č. 23

S T A N O V I S K O

k návrhu na uzavretie Dohovoru o pristúpení  Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o zamedzení dvojitého zdanenia v súvislosti s úpravou zisku združených podnikov zo dňa 23. júla 1990 v znení zmien a doplnení dohovoru z 21. decembra 1995 a protokolu z 25. mája 1999

I

      Návrh na uzavretie Dohovoru o pristúpení  Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o zamedzení dvojitého zdanenia v súvislosti s úpravou zisku združených podnikov zo dňa 23. júla 1990 v znení zmien a doplnení dohovoru z 21. decembra 1995 a protokolu z 25. mája 1999 predložil na rokovanie vlády Slovenskej republiky  podpredseda vlády a minister financií Slovenskej republiky  Ivan Mikloš.

II

     Účelom dohovoru je vytvoriť právny priestor pre rozvoj všestranných a vzájomne výhodných hospodárskych vzťahov v rámci jednotnej Európskej únie a eliminácia nadmerného daňového zaťaženia.

III

     Dohovor je multilaterálnou medzinárodnou zmluvou prezidentskej povahy, medzinárodnou hospodárskou zmluvou všeobecnej povahy, medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a podľa Čl. 7 ods. 4 ústavy sa pred jej ratifikáciou vyžaduje súhlas Národnej rady Slovenskej republiky. Dohovor má prednosť pred zákonmi podľa čl. 7 ods. 5 ústavy. 

      Legislatívna rada vlády Slovenskej republiky prerokovala predložený návrh     na svojom rokovaní dňa 26. októbra 2004 a tento odporučila vláde Slovenskej republiky s dvomi pripomienkami schváliť.

IV

      Sekcia vládnej legislatívy Úradu vlády Slovenskej republiky  odporúča vláde Slovenskej republiky návrh na uzavretie Dohovoru o pristúpení  Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o zamedzení dvojitého zdanenia v súvislosti s úpravou zisku združených podnikov zo dňa 23. júla 1990 v znení zmien a doplnení dohovoru z 21. decembra 1995 a protokolu z 25. mája 1999 schváliť po zapracovaní nasledovných pripomienok legislatívnej rady:

K textu dohovoru:

K preambule

-slová "sa pri tom, keď sa stávali členmi" nahradiť vhodnejšou formuláciou.

K doložke prednosti:

K bodu 4

-je potrebné uviesť konkrétne články zmluvy, ktoré priamo upravujú práva alebo povinnosti fyzických alebo právnických osôb.

V Bratislave  26. októbra2004
Vypracoval: Pavel  K a n k a

                                                                                   Štefan  G r m a n
                                                                                   generálny riaditeľ                                                                    
                                                                             sekcie vládnej legislatívy